બેશક. થોડો કંટાળો આવે કે બાળવાર્તા જેવી લાગે તોય આ ફિલ્મ એક વખત મોટા પડદે અવશ્ય જોવી જોઈએ. એનું કારણ છે આ ફિલ્મમાંથી મળતો મેસેજ. ‘મોહેંજો દારો’માં ચોખ્ખું કહેવામાં આવ્યું છે કે નદીના વહેણ સાથે કે ફૉર ધૅટ મૅટર પ્રકૃતિ સાથે છેડછાડ કરીએ, જંગલો કાપીએ-નદીના પટમાં બાંધકામો કરીએ અને પછી જ્યારે પ્રકૃતિ પોતાનું રૌદ્ર રૂપ બતાવે ત્યારે કેદારનાથથી કોશી સુધીના જળપ્રલય આવતાં વાર નથી લાગતી. તમે ઇચ્છો તો ફિલ્મના અપર સિટી-લોઅર સિટીમાં અત્યારની વર્ણવ્યવસ્થાનાં દર્શન પણ કરી શકો.